Babadogtertjie, boetie verkragŉ Vier maande oue babadogtertjie en haar sewejarige boetie is die naweek in Ceres in die Wes-Kaap verkrag. Lt.genl. Arno Lamoer, Wes-Kaapse polisiehoof, sê die baba het saam haar ouers in ŉ bed geslaap toe sy glo deur ŉ man gegryp en verkrag is. Haar boetie is ook verkrag. Lamoer sê die man het glo saam met die ouers in die huis gewoon ten tyde van die voorval. “Die kind is tans in die Rooikruis-kinderhospitaal waar sy rekonstruktiewe chirurgie ondergaan het en waar sy nog vir ŉ lang ruk sal bly,” het Lamoer aan verslaggewers gesê tydens ŉ polisiegedenkdiens wat Maandag in Kuilsrivier gehou is. “Soos julle kan sien daar is ŉ siek samelewing daarbuite. Sommige mans kan nie verantwoordelikheid neem nie en ons moet seker maak die persoon word in hegtenis geneem.” Lamoer het nie meer besonderhede bekend gemaak nie.